b'\n_START_ARTICLE_\nElektro (sarjakuvahahmo)\n_START_SECTION_\nHistoria\n_START_PARAGRAPH_\nMax Dillon oli hyv\xc3\xa4 s\xc3\xa4hk\xc3\xb6mies, mutta itsek\xc3\xa4s ja yst\xc3\xa4v\xc3\xa4t\xc3\xb6n vapaa-ajallaan. Er\xc3\xa4\xc3\xa4n\xc3\xa4 p\xc3\xa4iv\xc3\xa4n\xc3\xa4, kun h\xc3\xa4n oli korjaamassa katkennutta voimalinjaa, odottamaton ukkosmyrsky puhkesi. Salaman iskem\xc3\xa4ksi joutunut Dillon otti h\xc3\xb6lm\xc3\xb6sti kiinni s\xc3\xa4hk\xc3\xb6linjasta. Kaksi iskua kumosivat toisensa; Dillon ei kuollut, vaan sai sen sijaan erikoiset voimat. Huomattuaan voivansa luoda, varata ja ampua s\xc3\xa4hk\xc3\xb6latauksia, ylimielinen Dillon pyrki tuottavammalle alalle: rikoksiin. Ottaen k\xc3\xa4ytt\xc3\xb6\xc3\xb6n v\xc3\xa4rikk\xc3\xa4\xc3\xa4n puvun Dillon valitsi J. Jonah Jamesonin ensimm\xc3\xa4iseksi uhrikseen, onnistuen ry\xc3\xb6st\xc3\xa4m\xc3\xa4\xc3\xa4n Jamesonin kassakaapin h\xc3\xa4nen silmiens\xc3\xa4 edess\xc3\xa4._NEWLINE_Raivostunut Jameson v\xc3\xa4itti rohkeasti, ett\xc3\xa4 Elektro olikin yksinkertaisesti H\xc3\xa4m\xc3\xa4h\xc3\xa4kkimies valeasussa. H\xc3\xa4m\xc3\xa4h\xc3\xa4kkimies ei voinut vastustaa haastetta, ja h\xc3\xa4n l\xc3\xa4hti kohtaamaan Elektron todistaakseen, ett\xc3\xa4 he olivat eri henkil\xc3\xb6. T\xc3\xa4ysin valmistautumattomana Elektron hy\xc3\xb6kk\xc3\xa4ykseen H\xc3\xa4m\xc3\xa4h\xc3\xa4kkimies sai miltei surmansa kun h\xc3\xa4n sai s\xc3\xa4hk\xc3\xb6iskun vain koskettamalla roistoa. H\xc3\xa4n tajusi, ett\xc3\xa4 voisi voittaa Elektron vain \xc3\xa4lyll\xc3\xa4\xc3\xa4n; huomaten l\xc3\xa4heisen paloletkun H\xc3\xa4m\xc3\xa4h\xc3\xa4kkimies oikosulki vihollisensa. Haluten kostoa Elektro liittyi alkuper\xc3\xa4iseen Kuuden Koplaan, mutta seittisinko voitti roiston sammuttamalla h\xc3\xa4nen voimanl\xc3\xa4hteens\xc3\xa4. Maadoittaen itsens\xc3\xa4 ter\xc3\xa4skaapelilla H\xc3\xa4m\xc3\xa4h\xc3\xa4kkimies pystyi iskem\xc3\xa4\xc3\xa4n h\xc3\xa4net tainnoksiin._NEWLINE_Elektro kohtasi my\xc3\xb6s Daredevilin uransa aikaisessa vaiheessa. My\xc3\xb6hemmin h\xc3\xa4n liittoutui Lumimyrskyn kanssa taistellakseen Daredevili\xc3\xa4 ja H\xc3\xa4m\xc3\xa4h\xc3\xa4kkimiest\xc3\xa4 vastaan yhdess\xc3\xa4. Ainainen tiimipeluri Elektro liittyi Kauhunelosiin voittaakseen Ihmeneloset. Kuuden Koplan kokoonnuttua useasti vain h\xc3\xa4vit\xc3\xa4kseen sitten, Elektron itseluottamus romahti. Yritt\xc3\xa4en kaitaa polkua h\xc3\xa4n p\xc3\xa4\xc3\xa4tyi Coney Islandin tivolin kummajaisshow\'hun. Kest\xc3\xa4m\xc3\xa4tt\xc3\xa4 yleis\xc3\xb6n naurua Elektro romahti. Yritt\xc3\xa4ess\xc3\xa4\xc3\xa4n voittaa itse-ep\xc3\xa4ilyksens\xc3\xa4 h\xc3\xa4n seisoi Top of New York -hotellin katolla ja hiljalleen omaksui itseens\xc3\xa4 koko Manhattanin s\xc3\xa4hk\xc3\xb6t. H\xc3\xa4m\xc3\xa4h\xc3\xa4kkimies saapui, mutta Elektro ampui h\xc3\xa4net helposti alas rakennuksesta. Mutta jopa Elektrolla on rajoituksensa: p\xc3\xa4\xc3\xa4 jyskytt\xc3\xa4en l\xc3\xa4hell\xc3\xa4 repe\xc3\xa4mispistett\xc3\xa4 h\xc3\xa4n yritti purkaa latauksensa, mutta huomasi ylikuormittaneensa kykyns\xc3\xa4. Sill\xc3\xa4 hetkell\xc3\xa4 h\xc3\xa4nen ep\xc3\xa4ilyksens\xc3\xa4 tulivat tulvana takaisin. Palattuaan paikalle H\xc3\xa4m\xc3\xa4h\xc3\xa4kkimies rohkaisi sekavaa Dillonia. Kohdellen Elektroa vertaisenaan H\xc3\xa4m\xc3\xa4h\xc3\xa4kkimies vakuutti, ett\xc3\xa4 h\xc3\xa4nen ongelmansa olivat psykologisia. Sankarin piristyspuhe toimi, ja Elektro palautti latauksen pime\xc3\xa4\xc3\xa4n kaupunkiin. Odottamatta Elektro kiitti H\xc3\xa4m\xc3\xa4h\xc3\xa4kkimiest\xc3\xa4 ja l\xc3\xa4hti vapaaehtoisesti vankilaan._NEWLINE_Pel\xc3\xa4ten murhanhimoisen Kainen tulevan per\xc3\xa4\xc3\xa4ns\xc3\xa4 Elektro karkasi ja liittyi itsepuolustuksena Seitsem\xc3\xa4n Koplaan. My\xc3\xb6hemmin Elektro taisteli omanarvontuntonsa kanssa \xe2\x80\x93 joka oli j\xc3\xa4lki\xc3\xa4 lapsuudesta, kun v\xc3\xa4kivaltainen is\xc3\xa4 oli hyl\xc3\xa4nnyt h\xc3\xa4net ja ylisuojeleva \xc3\xa4iti tukahduttanut. Tajuten tulleensa tienristeykseen, ja muistaen \xc3\xa4\xc3\xa4rimm\xc3\xa4isen voiman hetken hotellin huipulla, Elektro valmistautui pelaamaan viel\xc3\xa4 kerran itsetunnostaan. H\xc3\xa4n salli Ruusun (Jacob Conover) ja Delilan k\xc3\xb6ytt\xc3\xa4\xc3\xa4 itsens\xc3\xa4 viritettyyn s\xc3\xa4hk\xc3\xb6tuoliin. Uhkapeli tuotti tulosta; Elektron voimat kymmenkertaistuivat v\xc3\xa4liaikaisesti. Vaihdossa Dillon oli luvannut auttaa Ruusua ja Delilaa heid\xc3\xa4n jengisodassaan. Mutta h\xc3\xa4nen halunsa kostaa H\xc3\xa4m\xc3\xa4h\xc3\xa4kkimiehelle \xe2\x80\x93 ja koko Manhattanille \xe2\x80\x93 meni sen edelle. H\xc3\xa4n loi suunnitelman aiheuttaa ketjureaktio New Yorkin s\xc3\xa4hk\xc3\xb6asemilla, joka tuhoaisi suurimman osan kaupunkia. Edes eristetyll\xc3\xa4 asulla varustettuna H\xc3\xa4m\xc3\xa4h\xc3\xa4kkimiehell\xc3\xa4 oli vaikeuksia p\xc3\xa4ihitt\xc3\xa4\xc3\xa4 h\xc3\xa4net._NEWLINE_Elektro on uhka viel\xc3\xa4 nyky\xc3\xa4\xc3\xa4nkin \xe2\x80\x93 mutta normaalisti kohtaa tappion huolimatta kyvyist\xc3\xa4\xc3\xa4n, jotka tekev\xc3\xa4t h\xc3\xa4nest\xc3\xa4 luonnonvoiman. Vain Elektron arvostelukyvyn puute sallii h\xc3\xa4nen tulla p\xc3\xa4ihitetyksi heikompien mutta hyv\xc3\xa4ntahtoisempien sankareiden k\xc3\xa4siss\xc3\xa4.\n_START_SECTION_\nVoimat ja varusteet\n_START_PARAGRAPH_\nIlman voimanl\xc3\xa4hdett\xc3\xa4 vahvistamassa itse\xc3\xa4\xc3\xa4n, Elektrolla on kokoisensa ja ik\xc3\xa4isens\xc3\xa4 urheilua harrastavan miehen voimat. S\xc3\xa4hk\xc3\xb6isesti ladattuna Elektron fyysiset voimat lis\xc3\xa4\xc3\xa4ntyv\xc3\xa4t ja h\xc3\xa4n pystyy nostamaan enint\xc3\xa4\xc3\xa4n noin 225 kg._NEWLINE_Elektrolla on kyky varastoida, haalia ja manipuloida s\xc3\xa4hk\xc3\xb6staattista energiaa kehollaan, ja voi vapauttaa tai valjastaa sen erilaisiin tarkoituksiin. Tyypillisesti Elektro omaksuu t\xc3\xa4m\xc3\xa4n energia ulkoisesta l\xc3\xa4hteest\xc3\xa4, mutta jos sit\xc3\xa4 ei ole saatavilla, h\xc3\xa4n voi luoda rajoitetun m\xc3\xa4\xc3\xa4r\xc3\xa4n latausta muuttamalla kemiallista energiaa omasta kehostaan, mutta t\xc3\xa4m\xc3\xa4 heikent\xc3\xa4\xc3\xa4 h\xc3\xa4nt\xc3\xa4 fyysisesti. Elektro voi toimia my\xc3\xb6s muuntajana, koskettaen ulkoista voimanl\xc3\xa4hdett\xc3\xa4 (kuten generaattoria) ja kanavoiden sen kehonsa l\xc3\xa4vitse k\xc3\xa4ytt\xc3\xb6\xc3\xb6n ilman muita varastorakennelmia._NEWLINE_Elektron on n\xc3\xa4hty luovan salamoita ilmassa jopa 300 metrin p\xc3\xa4\xc3\xa4h\xc3\xa4n. T\xc3\xa4m\xc3\xa4 vaatii ainakin 30 miljoonan voltin s\xc3\xa4hk\xc3\xb6isen potentiaalieron verrattuna kohteeseen. Aiheutuneen vahingon analysointi on osoittanut, ett\xc3\xa4 salamoiden virta voi nousta hetkellisesti jopa 200 ampeeriin. Taistelussa Elektro pystyy (ilman latautumista) luomaan noin 100 sekunnin edest\xc3\xa4 virtaa (noin tuhat salamaa, jotka kest\xc3\xa4v\xc3\xa4t keskim\xc3\xa4\xc3\xa4rin sekunnin tuhannesosan). T\xc3\xa4ten voidaan p\xc3\xa4\xc3\xa4tell\xc3\xa4, ett\xc3\xa4 Elektro pystyy s\xc3\xa4il\xc3\xb6m\xc3\xa4\xc3\xa4n ainakin 20\xc2\xa0000 coulombia (ampeerisekuntia) varausta._NEWLINE_Elektro voi k\xc3\xa4ytt\xc3\xa4\xc3\xa4 s\xc3\xa4hk\xc3\xb6staattista energiaansa monilla eri tavoilla. Yksinkertaisin ilmentym\xc3\xa4 on salaman kaltainen valokaari h\xc3\xa4nen sormenp\xc3\xa4ist\xc3\xa4\xc3\xa4n, joka voi edet\xc3\xa4 ilman tai johtavan materiaalin kautta. T\xc3\xa4m\xc3\xa4 purkaus, jonka j\xc3\xa4nnitett\xc3\xa4 voidaan s\xc3\xa4\xc3\xa4dell\xc3\xa4 tiettyjen rajojen sis\xc3\xa4ll\xc3\xa4, matkustaa salamannopeasti. T\xc3\xa4m\xc3\xa4 s\xc3\xa4hk\xc3\xb6staattinen isku ei aina seuraa suoraa linjaa, koska johtavat materiaalit kuten metalli tai toiset s\xc3\xa4hk\xc3\xb6kent\xc3\xa4t voivat vaikuttaa siihen. Jos h\xc3\xa4nen kohteensa ei ole maadoitettu, iskulla ei ole paljon vaikutusta. H\xc3\xa4nen iskunsa ovat tehokkaita enint\xc3\xa4\xc3\xa4n 30 metrin p\xc3\xa4\xc3\xa4h\xc3\xa4n._NEWLINE_Elektro pystyy lent\xc3\xa4m\xc3\xa4\xc3\xa4n suuren s\xc3\xa4hk\xc3\xb6isen potentiaalin omaavien esineiden magneettisia voimalinjoja pitkin, kuten esimerkiksi s\xc3\xa4hk\xc3\xb6linjojen. H\xc3\xa4n luo tiukat s\xc3\xa4hk\xc3\xb6kent\xc3\xa4t jalkojensa ymp\xc3\xa4rille, joka kehitt\xc3\xa4\xc3\xa4 vahvan, vastakkaissuuntaisen magneettikent\xc3\xa4n, joka voi kannatella h\xc3\xa4nt\xc3\xa4 s\xc3\xa4hk\xc3\xb6kaapelin magneettikent\xc3\xa4n yll\xc3\xa4. Luomalla ep\xc3\xa4tasapainoja kentt\xc3\xa4\xc3\xa4ns\xc3\xa4, h\xc3\xa4n pystyy ratsastamaan magneettisilla aalloilla jopa 220 kilometrin tuntinopeutta, jolloin h\xc3\xa4n viel\xc3\xa4 pystyy hengitt\xc3\xa4m\xc3\xa4\xc3\xa4n ilman apuv\xc3\xa4lineit\xc3\xa4. H\xc3\xa4n voi joskus luoda s\xc3\xa4hk\xc3\xb6staattisia siltoja joiden pinnalla kulkea, mutta silloin energiankulutus on valtaisa._NEWLINE_Elektron s\xc3\xa4hk\xc3\xb6voimat antavat h\xc3\xa4nelle my\xc3\xb6s tiettyj\xc3\xa4 aisti- ja manipulointivoimia. \xe2\x80\x9dTunnustelemalla\xe2\x80\x9d s\xc3\xa4hk\xc3\xb6n kulkua virtapiireiss\xc3\xa4 Elektro pystyy ohittamaan j\xc3\xa4rjestelm\xc3\xa4n ja saamaan laitteen tottelemaan ajatuksiaan. Elektro pystyy purkamaan h\xc3\xa4lytyslaitteita, hallitsemaan tietokoneita rajoitetulla tasolla tai ylikuormittamaan mink\xc3\xa4 tahansa s\xc3\xa4hk\xc3\xb6isesti hallitun j\xc3\xa4rjestelm\xc3\xa4n, jota ei ole suojattu riitt\xc3\xa4v\xc3\xa4n hyvin._NEWLINE_Elektron ihon s\xc3\xa4hk\xc3\xb6virta on niin suuri, ett\xc3\xa4 kun h\xc3\xa4n on \xc3\xa4\xc3\xa4rimmilleen ladattu, h\xc3\xa4nt\xc3\xa4 koskettava ihminen on vaarassa kuolla s\xc3\xa4hk\xc3\xb6iskuun. Elektron keho on immuuni s\xc3\xa4hk\xc3\xb6n vaikutuksille siit\xc3\xa4 ja muista l\xc3\xa4hteist\xc3\xa4. T\xc3\xa4ten Elektroa ei voida tappaa s\xc3\xa4hk\xc3\xb6ll\xc3\xa4, vaikka j\xc3\xa4nnite olisi kuinka suuri. K\xc3\xa4ytt\xc3\xa4m\xc3\xa4ll\xc3\xa4 ulkoista s\xc3\xa4hk\xc3\xb6nl\xc3\xa4hdett\xc3\xa4 ladatakseen kehonsa varastot, h\xc3\xa4n voisi k\xc3\xa4ytt\xc3\xa4\xc3\xa4 energiaa m\xc3\xa4\xc3\xa4r\xc3\xa4\xc3\xa4m\xc3\xa4tt\xc3\xb6m\xc3\xa4n ajan ilman, ett\xc3\xa4 varastot ehtyisiv\xc3\xa4t. H\xc3\xa4nen kehossaan kulkeva s\xc3\xa4hk\xc3\xb6 parantaa h\xc3\xa4nen vahvuuttaan, nopeuttaan ja toipumiskyky\xc3\xa4\xc3\xa4n._NEWLINE_On huomattava, ett\xc3\xa4 n\xc3\xa4m\xc3\xa4 tiedot koskevat \xe2\x80\x9dnormaaleja\xe2\x80\x9d olosuhteita. Ainakin kahdessa tapauksessa Elektro on ylitt\xc3\xa4nyt n\xc3\xa4m\xc3\xa4 voimatasot \xe2\x80\x93 kerran absorboiden riitt\xc3\xa4v\xc3\xa4sti energiaa s\xc3\xa4hk\xc3\xb6ist\xc3\xa4\xc3\xa4kseen suuren osan Manhattanin keskustaa. Molemmat tapaukset aiheuttivat psyykkist\xc3\xa4 tuskaa ja turhautumista, ja t\xc3\xa4ten voidaan p\xc3\xa4\xc3\xa4tell\xc3\xa4, ett\xc3\xa4 Elektron voimien rajoitukset ovat enimm\xc3\xa4kseen psykologisia.\n_START_SECTION_\nH\xc3\xa4m\xc3\xa4h\xc3\xa4kkimies (1994)\n_START_PARAGRAPH_\nElektro esiintyi H\xc3\xa4m\xc3\xa4h\xc3\xa4kkimies-animaatiosarjan viidennen kauden viisiosaisessa Kuusi unohdettu soturia -tarinassa. Siin\xc3\xa4 h\xc3\xa4nen nimens\xc3\xa4 olikin Rheinholt Kragov, eik\xc3\xa4 Maxwell Dillon. Itse Elektrona h\xc3\xa4n on sarjan ainoa vastustaja joka ei esiintynyt kuin kerran (ilman takaumia)._NEWLINE_Jaksojen edetess\xc3\xa4 k\xc3\xa4y ilmi, ett\xc3\xa4 t\xc3\xa4m\xc3\xa4 versio Elektrosta onkin Kameleontin veli ja Punakallon poika. Elektro on my\xc3\xb6s vahvempi kuin sarjakuvissa (tai sitten h\xc3\xa4n k\xc3\xa4ytt\xc3\xa4\xc3\xa4 t\xc3\xa4ss\xc3\xa4 voimiaan paremmin), sill\xc3\xa4 Elektroa pidet\xc3\xa4\xc3\xa4n koko sarjan voimakkaimpana vihollisena Dr. Doomia lukuun ottamatta. H\xc3\xa4nen \xc3\xa4\xc3\xa4nen\xc3\xa4\xc3\xa4n toimi Phil Proctor.\n_START_SECTION_\nH\xc3\xa4m\xc3\xa4h\xc3\xa4kkimies (2003)\n_START_PARAGRAPH_\nSpiderman The New Animated Series -sarjassa Elektron ihmispersoona Max Dillon esiintyy ensi kerran jaksossa Head Over Heels, h\xc3\xa4n muuttuu Elektroksi jaksossa The Party ja tekee paluun When Sparks Fly. T\xc3\xa4ss\xc3\xa4 sarjassa Max on koulukiusattu teini, joka yritt\xc3\xa4\xc3\xa4 p\xc3\xa4\xc3\xa4st\xc3\xa4 koulun viileimp\xc3\xa4\xc3\xa4n jengiin mukaan, sill\xc3\xa4 seurauksella, ett\xc3\xa4 h\xc3\xa4nt\xc3\xa4 vain ammutaan v\xc3\xa4rikuula-aseilla._NEWLINE__NEWLINE_T\xc3\xa4ysin hermonsa menett\xc3\xa4nyt Max kiipe\xc3\xa4\xc3\xa4 katolle heitt\xc3\xa4en mainoskyltti\xc3\xa4 kivell\xc3\xa4 saaden siit\xc3\xa4, ja kyseiseen kylttiin iskeneest\xc3\xa4 salamasta, valtavan s\xc3\xa4hk\xc3\xb6iskun muuttuen er\xc3\xa4\xc3\xa4nlaiseksi el\xc3\xa4v\xc3\xa4ksi s\xc3\xa4hk\xc3\xb6ksi. Uusien voimiensa avulla Max tappaa pahimman kiusaajansa ja on tekem\xc3\xa4ss\xc3\xa4 saman muille, kun H\xc3\xa4m\xc3\xa4h\xc3\xa4kkimies saapuu paikalle. Pitk\xc3\xa4n taistelun j\xc3\xa4lkeen H\xc3\xa4m\xc3\xa4h\xc3\xa4kkimiehen onnistuu voittaa h\xc3\xa4net maadoitusjohdolla._NEWLINE__NEWLINE_Max ei kuitenkaan kuollut vaan palaa ja yritt\xc3\xa4\xc3\xa4 muuttaa Sallyn, tyt\xc3\xb6n johon on ihastunut, kaltaisekseen olennoksi, mutta H\xc3\xa4m\xc3\xa4h\xc3\xa4kkimies pys\xc3\xa4ytt\xc3\xa4\xc3\xa4 h\xc3\xa4net vangitsemalla h\xc3\xa4net OsCorpin elektroniseen generaattorilaatikkoon ja heitt\xc3\xa4m\xc3\xa4ll\xc3\xa4 sen jokeen luultavasti tappaen Maxin._NEWLINE_Hahmon \xc3\xa4\xc3\xa4nen\xc3\xa4 toimi Ethan Embry.\n_START_SECTION_\nH\xc3\xa4mm\xc3\xa4stytt\xc3\xa4v\xc3\xa4 H\xc3\xa4m\xc3\xa4h\xc3\xa4kkimies\n_START_PARAGRAPH_\nElektro esiintyi ensi kerran H\xc3\xa4mm\xc3\xa4stytt\xc3\xa4v\xc3\xa4 H\xc3\xa4m\xc3\xa4h\xc3\xa4kkimies -animaatiosarjan toisessa jaksossa Interactions. Hahmon \xc3\xa4\xc3\xa4nen\xc3\xa4 toimi Crispin Freeman._NEWLINE_Alun perin Maxwell Dillon oli s\xc3\xa4hk\xc3\xb6asentaja, joka koki onnettomuuden ty\xc3\xb6skennelless\xc3\xa4\xc3\xa4n tohtori Curt Connorsin ty\xc3\xb6paikalla. H\xc3\xa4nen porakoneensa lojui vaarallisesti viallisten s\xc3\xa4hk\xc3\xb6johtojen keskell\xc3\xa4 ja huolimattomuutens\xc3\xa4 my\xc3\xb6t\xc3\xa4 Dillon yritti ottaa porakoneen paljain k\xc3\xa4sin. T\xc3\xa4m\xc3\xa4n seurauksena h\xc3\xa4n sai s\xc3\xa4hk\xc3\xb6iskun ja paiskautui suuren s\xc3\xa4hk\xc3\xb6ankeriasaltaan kylkeen, joka hajottuaan altisti Dillonin ankeriaiden s\xc3\xa4hk\xc3\xb6iskuille. Kaiken t\xc3\xa4m\xc3\xa4n j\xc3\xa4lkeen h\xc3\xa4n kuitenkin selvisi sairaalassa, jossa Dillon joutui k\xc3\xa4ytt\xc3\xa4m\xc3\xa4\xc3\xa4n erikoisasua. H\xc3\xa4nen kehostaan oli tullut ep\xc3\xa4vakaata ja el\xc3\xa4v\xc3\xa4\xc3\xa4 s\xc3\xa4hk\xc3\xb6\xc3\xa4. Kaikki kuitenkin k\xc3\xa4\xc3\xa4ntyi huonompaan suuntaan, kun Dillon tuskastuu el\xc3\xa4m\xc3\xa4\xc3\xa4ns\xc3\xa4 ja syytt\xc3\xa4\xc3\xa4 siit\xc3\xa4 tohtori Connorsia. H\xc3\xa4nen tuskansa vain lis\xc3\xa4\xc3\xa4ntyv\xc3\xa4t, kun H\xc3\xa4m\xc3\xa4h\xc3\xa4kkimies ryhtyy Dillonin itsens\xc3\xa4 mielest\xc3\xa4 h\xc3\xa4iritsem\xc3\xa4\xc3\xa4n h\xc3\xa4nt\xc3\xa4. Kaiken t\xc3\xa4m\xc3\xa4n seurauksena Dillon ottaa nimekseen Elektro. Taistelu H\xc3\xa4m\xc3\xa4h\xc3\xa4kkimiehen kanssa p\xc3\xa4\xc3\xa4ttyy lopulta siihen, kun Elektro lent\xc3\xa4\xc3\xa4 vesialtaaseen ja menett\xc3\xa4\xc3\xa4 tajunsa._NEWLINE_Elektro tekee toisen esiintymisens\xc3\xa4 jaksossa Group Therapy (suom. Ryhm\xc3\xa4terapiaa), kun h\xc3\xa4net vapautetaan Ravencroftin sairashuoneelta. Tuona aikana Elektro oli pitk\xc3\xa4\xc3\xa4n kirjeenvaihtajana vankilassa olleen Tohtori Mustekalan kanssa, joka lupasi parantaa h\xc3\xa4net tilastaan mik\xc3\xa4li t\xc3\xa4m\xc3\xa4 tekisi yhteisty\xc3\xb6t\xc3\xa4 Tri. Mustekalan kanssa. Elektro oli mukana vapauttamassa Mustekalaa ja h\xc3\xa4nen v\xc3\xa4rv\xc3\xa4\xc3\xa4mi\xc3\xa4\xc3\xa4n rikollisia vankilasta, jotta he saisivat kostonsa H\xc3\xa4m\xc3\xa4h\xc3\xa4kkimiehelle. Kaikki kuusi superrikollista kuitenkin pitk\xc3\xa4n taistelun p\xc3\xa4\xc3\xa4tteeksi h\xc3\xa4visiv\xc3\xa4t symbiootin hallitsemalle H\xc3\xa4m\xc3\xa4h\xc3\xa4kkimiehelle.\n_START_SECTION_\nElokuvat\n_START_PARAGRAPH_\nElektro esiintyy vuoden 2014 elokuvassa The Amazing Spider-Man 2. Siin\xc3\xa4 H\xc3\xa4m\xc3\xa4h\xc3\xa4kkimies pelastaa Max Dillonin taksilta,  joka oli lent\xc3\xa4m\xc3\xa4ss\xc3\xa4 Maxin p\xc3\xa4\xc3\xa4lle. My\xc3\xb6hemmin OsCorpissa Max huomaa s\xc3\xa4hk\xc3\xb6ankeriastankin olevan rikki, joten h\xc3\xa4n menee korjaamaan sen. Virrankatkaisun ep\xc3\xa4onnistuttua Max laittaa kaapelin paikalleen. Lopulta Max saa s\xc3\xa4hk\xc3\xb6iskun ja putoaa s\xc3\xa4hk\xc3\xb6ankeriastankkiin. H\xc3\xa4n alkaa kutsua itse\xc3\xa4\xc3\xa4n "Elektroksi". Lopulta h\xc3\xa4n alkaa vihata H\xc3\xa4m\xc3\xa4h\xc3\xa4kkimiest\xc3\xa4. H\xc3\xa4n liittoutui Harry Osbornin kanssa. H\xc3\xa4n saa surmansa Gwen Stacyn laitettua s\xc3\xa4hk\xc3\xb6t Elektroon.'